Datum: 11. 4. 2023

Številka: PO – 16/ 2023

**Slovensko etnološko društvo**

**vabi na predstavitev monografije**

**Ponikovske mačkare**

**avtorja dr. Tomaža Simetingerja**,

**v četrtek, 4. maja 2023, ob 18.00,**

**v Upravni hiši Slovenskega etnografskega muzeja v Ljubljani**

V okviru Knjižnice Glasnika SED je v lanskem letu izšla monografija dr.Tomaža Simetingerja, z naslovom Ponikovske mačkare.

Ponikovske mačkare so pustna šega z elementi ljudskega gledališča v Ponikvah v Dobrepolju. Na pustno nedeljo po vasi raznašajo časopis: Novice Malega Pariza, v katerem so zapisane različne rubrike z opisom lokalnih dogodkov preteklega leta. Na pustni torek pa uprizorijo poberijo po hišah, predstavo s šaljivim programom, večerni ples po hišah, zabavo in na pepelnično sredo sežig pusta.

V več kot desetletje dolgem sodelovanju, raziskovanju in vključevanju v pustno dogajanje v Ponikvah si je dr. Tomaž Simetinger pridobil zaupanje ljudi na terenu, vzpostavil medsebojno spoštovanje, katerega plod je pričujoča knjiga, ki predstavlja na prvem mestu pomemben dokument za Ponikovce, kot tudi za vse raziskovalce pustnih mask in šeg.

Knjigo, ki ima 179 strani, je uredila dr. Urša Šivic.

Pogovor z avtorjem bo vodila mag. Adela Pukl, kustodinja za duhovno kulturo v SEM.

Vljudno vabljeni!

Slovensko etnološko društvo zanj: dr. Tanja Roženbergar predsednica

Program Slovenskega etnološkega društva sofinancira Ministrstvo za kulturo Republike Slovenije. Predstavitev dela poteka v okviru programa Etnološki večeri.